Soputanas

Soputanas () – ugnikalnis Indonezijoje, Sulavesio saloje, rytiniame Minahasos pusiasalio gale, į pietvakarius nuo Manado. Aukštis – 1785 m. Soputanas – stratovulkanas. Jį sudaro 580 m aukščio kūgis, iškilęs ant senesnio vulkaninio pamato.

Soputanas – labai aktyvus ugnikalnis. Jam būdingi tiek sprogstamieji išsiveržimai, tiek andezitinės lavos srautai. 1906 m. išsiveržimo metu, šiaurės rytiniame šlaite susidarė šoninis krateris, iš kurio vyksta paskutinieji išsiveržimai.

 Šaltiniai 

Kategorija:Indonezijos ugnikalniai